Forslag til RÅDETS AFGØRELSE om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og Republikken Kap Verde om fiskeri ud for Kap Verde, for perioden 1. juli 2001 til 30. juni 2004

(forelagt af Kommissionen)

BEGRUNDELSE

Den protokol, der er knyttet til fiskeriaftalen mellem EF og Republikken Kap Verde, udløb den 5.9.2000. De to parter paraferede en ny protokol den 7.6.2001 om fastlæggelse af de tekniske og finansielle betingelser for EF-fartøjernes fiskeri i Kap Verdes farvande i perioden 1.7.2001 til 30.6.2004.

Kommissionen foreslår på denne baggrund, at Rådet ved en afgørelse vedtager udkastet til aftale i form af brevveksling om midlertidig anvendelse af den nye protokol indtil aftalens endelige ikrafttræden.

Et forslag til forordning om indgåelse af den nye protokol omfattes af en særskilt procedure.

Forslag til RÅDETS AFGØRELSE om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og Republikken Kap Verde om fiskeri ud for Kap Verde, for perioden 1. juli 2001 til 30. juni 2004

RÅDET FOR DEN EUROPÆISKE UNION HAR

under henvisning til traktaten om oprettelse af Det Europæiske Fællesskab, særlig artikel 300, stk. 2,

under henvisning til forslag fra Kommissionen, og

ud fra følgende betragtninger:

(1) Fællesskabet og Republikken Kap Verde har ført forhandlinger for at fastlægge de ændringer eller tilføjelser, der skal indsættes i aftalen om fiskeri ud for Kap Verde.

(2) Som følge af disse forhandlinger blev der paraferet en ny protokol den 7. juni 2001.

(3) Ifølge denne protokol kan fiskere fra Fællesskabet udøve fiskeri i farvande henhørende under Kap Verdes højhedsområde eller jurisdiktion i perioden 1. juli 2001 til 30. juni 2004.

(4) Det er nødvendigt, at den pågældende protokol godkendes hurtigst muligt. De to parter har derfor paraferet en aftale i form af brevveksling om midlertidig anvendelse af den paraferede protokol fra den 1.juli 2001. Denne aftale bør godkendes i afventning af en endelig afgørelse efter traktatens artikel 37.

(5) Det er vigtigt at fastsætte nøglen for fordeling af fiskerimulighederne mellem medlemsstaterne -

TRUFFET FØLGENDE AFGØRELSE:

Artikel 1

Aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og Republikken Kap Verde om fiskeri ud for Kap Verde, for perioden 1. juli 2001 til 30. juni 2004 godkendes hermed på Fællesskabets vegne.

Teksten til aftalen i form af brevveksling og til protokollen er knyttet til denne afgørelse.

Artikel 2

Den aftale, der er nævnt i artikel 1, gælder midlertidigt for Det Europæiske Fællesskab fra den 1. juli 2001.

Artikel 3

De fiskerimuligheder, der er fastsat i protokollen, fordeles mellem medlemsstaterne på følgende måde:

>TABELPOSITION>

Hvis de i protokollen fastsatte fiskerimuligheder ikke opbruges med licensansøgningerne fra disse medlemsstater, kan Kommissionen tage licensansøgninger fra andre medlemsstater i betragtning.

Artikel 4

Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.

Udfærdiget i Bruxelles, den

På Rådets vegne

Formand

PROTOKOL om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og Republikken Kap Verde om fiskeri ud for Kap Verde, for perioden 1. juli 2001 til 30 .juni 2004

Artikel 1

Fra den 1. juli 2001 og for en periode på tre år fastsættes de fiskerimuligheder, der indrømmes i henhold til aftalens artikel 2, således:

a) Stærkt vandrende arter

* notfartøjer med fryseanlæg til tunfiskeri: 37 fartøjer

* stangfiskerfartøjer til tunfiskeri: 18 fartøjer

* langlinefartøjer med flydeline: 62 fartøjer

b) Andre arter

* langlinefartøjer med bundline: 630 BRT pr. måned som årligt gennemsnit med højst 4 fartøjer samtidigt.

Artikel 2

1. Den i aftalens artikel 7 omhandlede finansielle modydelse fastsættes for den i artikel 1 omhandlede periode til 680 000 EUR om året (hvoraf 400 000 EUR ydes i form af en finansiel godtgørelse og 280 000 EUR ydes til de i protokollens artikel 3 omhandlede foranstaltninger).

Med hensyn til fiskeri efter fisk af tunfiskefamilien dækker modydelsen en vægt af fangster, der tages i Kap Verdes farvande, på 7 000 tons årligt. Hvis EF-fartøjernes årlige fangst af fisk af tunfiskefamilien i Kap Verdes farvande overstiger denne mængde, forhøjes ovennævnte beløb proportionalt.

2. Den finansielle årlige godtgørelse udbetales senest den 31. januar 2002 for det første år og senest den 30. juni 2002 og den 30. juni 2003 for de følgende år. Kap Verdes myndigheder har enekompetence med hensyn til anvendelsen af denne godtgørelse.

3. Det finansielle godtgørelse indbetales på finansministeriets konto, der oprettes ved et finansieringsinstitut eller et andet organ, som anvises af Kap Verdes myndigheder.

Artikel 3

Af den finansielle modydelse, der er omhandlet i artikel 2, stk. 1, afsættes der 280 000 EUR pr. år til finansiering af følgende foranstaltninger, fordelt således:

1. Finansiering af videnskabelige og tekniske programmer, der har til formål at øge kendskabet til fiskebestandene i Kap Verdes eksklusive økonomiske zone: 50 000 EUR

2. finansiering af stipendier og praktisk uddannelse inden for de forskellige videnskabelige, tekniske og økonomiske discipliner i fiskerierhvervet: 20 000 ECU

3. tilskud til omkostninger ved deltagelse i praktikantophold eller i internationale møder inden for fiskeriet: 30 000 EUR

4. tilskud til finansiering af støtteprogrammer for kvalitetskontrol af fiskerivarer, kontrol og tilsyn: 180 000 EUR.

Fiskeriministeriet træffer afgørelse om disse foranstaltninger samt de årlige bevillinger hertil og underretter Kommissionen for De Europæiske Fællesskaber herom.

Disse årlige beløb stilles til rådighed for de berørte strukturer senest den 31. januar 2002 for det første år og senest den 30. juni 2002 og den 30. juni 2003 for de følgende år, og de indbetales på grundlag af den årlige programmering for deres anvendelse på bankkonti, der anvises af fiskeriministeriet i Kap Verde.

Fiskeriministeriet forelægger hvert år senest tre måneder efter årsdagen for protokollens indgåelse Europa-Kommissionens delegation en rapport om gennemførelsen af disse foranstaltninger samt om de resultater, der er opnået. Europa-Kommissionen kan anmode fiskeriministeriet om yderligere oplysninger om disse resultater og efter høring af myndighederne i Kap Verde i forbindelse med møderne i den blandede kommission, der er fastsat i aftalens artikel 9, eventuelt vurdere de pågældende betalinger ud fra, om disse foranstaltninger rent faktisk er iværksat.

Artikel 4

Undlader Fællesskabet at foretage de i artikel 2 og 3 fastsatte betalinger, kan anvendelsen af denne protokol suspenderes.

Artikel 5

1. Forhindrer en grundlæggende ændring af forholdene udøvelsen af fiskeriaktiviteten i Kap Verdes EEZ, kan betalingen af den finansielle modydelse suspenderes af Det Europæiske Fællesskab, efter at der så vidt muligt er afholdt forudgående konsultationer mellem de to parter.

2. Betalingen af den finansielle modydelse genoptages, når situationen atter er normal og der er afholdt konsultation mellem de to parter, hvorunder det bekræftes, at fiskeriet kan genoptages.

Artikel 6

Bilaget til aftalen mellem Det Europæiske Økonomiske Fællesskab og Republikken Kap Verde om fiskeri ud for Kap Verde ophæves og erstattes af bilaget til denne protokol.

Artikel 7

Denne protokol og bilaget til den træder i kraft på den dato, hvor parterne meddeler hinanden, at de nødvendige procedurer i forbindelse hermed er afsluttet.

Den anvendes fra den 1. juli 2001.

BILAG Betingelser for EF-fartøjers udøvelse af fiskeri i Kap Verdes fiskerizone

1. Formaliteter for ansøgning om og udstedelse af licenser

1.1. Fællesskabets myndigheder forelægger via Europa-Kommissionens delegation i Kap Verde Kap Verdes fiskeriministerium en ansøgning for hvert fartøj, som ønsker at udøve fiskeri i medfør af denne aftale, senest 15 dage før datoen for den ønskede gyldighedsperiodes begyndelse.

Ansøgningerne udfærdiges i overensstemmelse med de formularer, som Kap Verdes fiskeriministerium udleverer i dette øjemed, og hvoraf en model er vedlagt (tillæg 1).

1.2. Hver licensansøgning vedlægges kvittering for betaling af afgiften i licensens gyldighedsperiode. Afgiften indbetales på en konto i et pengeinstitut eller et andet organ, som anvises af Kap Verdes myndigheder.

Afgifterne omfatter alle nationale og lokale afgifter undtagen havnepenge og udgifter til tjenesteydelser.

1.3. Licenserne for alle fartøjer udstedes af Kap Verdes fiskeriministerium senest 15 dage efter modtagelsen af betalingskvitteringen som nævnt i punkt 2 til rederne eller deres repræsentanter via Europa-Kommissionens delegation i Kap Verde.

1.4. Licensen udstedes for et givet fartøj og kan ikke overdrages. På anmodning af Europa-Kommissionen kan, og i tilfælde af force majeure skal, licensen for et fartøjs licens dog erstattes med en ny licens, som udstedes for et andet fartøj med lignende kendetegn som det fartøj, der erstattes. Den reder, hvis fartøj skal erstattes, indleverer den annullerede licens til Kap Verdes fiskeriministerium via Europa-Kommissionens delegation i Kap Verde.

I den nye licens angives:

- datoen for udstedelsen

- at licensen erstatter licensen for det foregående fartøj i den resterende gyldighedsperiode.

I dette tilfælde skal der ikke betales nogen afgift, jf. aftalens artikel 4, stk. 2, for den resterende gyldighedsperiode.

1.5. Licensen skal til enhver tid forefindes om bord. Dog bliver fartøjet fra tidspunktet for Europa-Kommissionens meddelelse til de kapverdiske myndigheder om indbetaling af forskuddet opført på en liste over fartøjer med tilladelse til at drive fiskeri, som meddeles de kapverdiske myndigheder med ansvar for fiskerikontrol. En kopi af nævnte licens kan rekvireres pr. telefax i afventning af den egentlige licens. Denne kopi skal opbevares om bord.

1.6. Kap Verdes fiskeriministerium meddeler inden protokollens ikrafttrædelse retningslinjerne for betaling af afgiften, herunder oplysningerne om, hvilke bankkonti og valutaer der skal anvendes ved betalingen.

2. Bestemmelser for tunfiskerfartøjer og langlinefartøjer med flydeline

2.1. Licenserne er gyldige i et år. De kan fornys.

2.2. Afgiften fastsættes til 25 EUR pr. ton, der tages i Kap Verdes fiskerizone.

2.3. Licenserne udstedes efter indbetaling til Kap Verdes fiskeriministerium af et fast årligt beløb på 2 850 EUR pr. notfartøj til tunfiskeri (hvoraf 100 EUR er beregnet til finansiering af observatørprogrammet), på 400 EUR pr. stangfiskerfartøj til tunfiskeri og på 2 100 EUR pr. langlinefartøj med flydeline (hvoraf 100 EUR er beregnet til finansiering af observatørprogrammet), eller svarende til en afgift på fangsten af:

- 110 t tun pr. notfartøj til tunfiskeri om året

- 16 t tun pr. stangfiskerfartøj til tunfiskeri om året

- 80 t fisk pr. langlinefartøj med flydeline om året.

2.4. Fartøjets fører udfylder en fangstliste som vist i tillæg 2 for hver fangstperiode i Kap Verdes fiskerizone.

Fangstlisterne for hvert kalenderkvartal indsendes til behandling senest en måned efter kvartalets udgang til Institut de Recherche pour le Développement (IRD), Instituto Español de Oceanografia (IEO), Insituto Português de Investigacão Marítima (IPIMAR) og Instituto Nacional de Desenvolvimento das Pescas du Cap Vert (INDP) via Europa-Kommissionens delegation i Kap Verde. Med hensyn til INDP kan disse data også sendes med elektronisk post eller pr. fax (faxnummer+238-32 13 70 eller +238-32 16 12).

Når fangstdataene er bekræftet af de videnskabelige institutter, sender medlemsstaterne dem til Kommissionen for De Europæiske Fællesskaber på de betingelser, der er fastsat i EF-reglerne. På dette grundlag udarbejder Europa-Kommissionen en opgørelse over afgifterne for den pågældende fangstsæson, og denne opgørelse sendes til Kap Verdes fiskeriministerium.

Rederne modtager senest ved udgangen af april meddelelse om opgørelsen fra Europa-Kommissionen og har en frist på 30 dage til at opfylde deres finansielle forpligtelser. Hvis afgiften for det faktiske fiskeri er lavere end det forudbetalte beløb, får rederne ikke forskellen godtgjort.

3. Bestemmelser for licenser for de andre fartøjer

For langlinefartøjer med bundline gælder licenserne tre, seks eller tolv måneder. Den årlige afgift fastsættes efter bruttoregistertonnagen til 168 EUR pr. BRT i forhold til licensens gyldighedsperiode.

4. Fangstopgørelser

4.1. For notfartøjer og stangfiskerfartøjer til tunfiskeri samt langlinefartøjer med flydeline skal fangstlisten udfyldes, jf. punkt 2.4.

4.2. Langlinefartøjer med bundline skal Kap Verdes fiskeriministerium indberette deres fangster på grundlag af vedlagte modelformular (tillæg 3) via Europa-Kommissionens delegation i Kap Verde. Opgørelserne udarbejdes på månedsbasis og skal indsendes mindst en gang i kvartalet.

4.3. Dokumenterne skal udfyldes med læselig skrift og underskrives af fartøjets fører, der har opnået en licens, selv når fangsterne ikke er taget i Kap Verdes farvande.

4.4. Overholdes ovennævnte bestemmelser ikke, forbeholder Kap Verdes myndigheder sig ret til bl.a. at anvende en eller begge af følgende sanktioner:

- suspension af det pågældende fartøjs licens

- opkrævning af en bøde

I så fald underrettes Europa-Kommissionens delegation i Kap Verde straks herom.

5. Landing af fangster

Tunfiskefartøjer fra Fællesskabet skal så vidt muligt bidrage til forsyningen af Kap Verdes tunkonservesindustri i forhold til deres fiskeriindsats i fiskerizonen på grundlag af de gældende verdensmarkedspriser. Beløbet erlægges i konvertibel valuta.

Fællesskabets flåde af langlinefartøjer med flydeline, der opererer i Kap Verdes eksklusive økonomiske zone, lander, med henblik på omladning, i en havn i Kap Verde mindst 5% af de fangster, der er taget i Kap Verdes eksklusive økonomiske zone.

6. Påmønstring af sømænd

6.1. Ejere af tunfiskefartøjer og langlinefartøjer med flydeline påtager sig at påmønstre kapverdiske statsborgere på de vilkår og inden for de grænser, der er fastsat nedenfor:

- for notfartøjer til tunfiskeri påmønstres der mindst seks kapverdiske sømænd under tunfangstsæsonen i Kap Verdes fiskerizone

- for stangfiskerfartøjer til tunfiskeri påmønstres der mindst tre kapverdiske sømænd under tunfangstsæsonen i Kap Verdes fiskerizone Intet fartøj har pligt til at påmønstre mere end en sømand.

- for langlinefartøjer med flydeline påmønstres der mindst fire kapverdiske sømænd under fangstsæsonen i Kap Verdes fiskerizone. Intet fartøj har pligt til at påmønstre mere end en sømand.

6.2. Disse sømænds løn fastsættes ved gensidig overenskomst mellem rederne eller deres repræsentanter og de kapverdiske myndigheder, før licenserne udstedes. Den betales af rederne og dækker tillige udgifterne til den socialsikringsordning, som sømanden er omfattet af (bl.a. livs- og ulykkesforsikring og sygesikring). Rederen eller dennes repræsentant sender en kopi af arbejdsaftalen til Kap Verdes fiskeriministerium.

6.3. Påmønstres der ikke sømænd, skal rederne betale et fast beløb svarende til de ikke-påmønstrede sømænds løn.

Dette beløb vil blive anvendt til uddannelse af kapverdiske sømænd og indbetales på en særlig konto, som anvises af de kapverdiske myndighederne.

6.4. Rederen eller dennes repræsentant sender Kap Verdes fiskeriministerium listen over de kapverdiske sømænd, der er påmønstret EF-fartøjer i den pågældende fangstsæson, med angivelse af, at de er opført på mønstringsrullen, og hvilke fartøjer de er påmønstret.

7. Ombordtagning af observatører

Inden licenserne udstedes, sender Kap Verdes fiskeriministerium rederne eller deres repræsentanter listen over de fartøjer, der skal tage en videnskabelig observatør ombord.

De kapverdiske myndigheder fastsætter varigheden af observatørens ophold om bord, der i almindelighed ikke må strække sig ud over det tidsrum, der er nødvendigt for udførelsen af hans opgaver. Ombord foretager observatøren sig følgende:

* han observerer fartøjernes fiskeri

* han udtager biologiske stikprøver som led i videnskabelige programmer

* han måler de anvendte fangstredskaber

* han kontrollerer de fangstdata for Kap Verdes fiskerizone, som er opført i logbogen

Under opholdet om bord:

* træffer observatøren alle passende foranstaltninger for at sikre, at betingelserne for hans ombordtagning og ophold om bord ikke bevirker en afbrydelse eller en hindring af fiskeriaktiviteterne.

* respekterer observatøren de goder og det udstyr, der findes om bord, samt fortroligheden af alle dokumenter, der hører til nævnte fartøj.

* udfærdiger observatøren en aktivitetsrapport, som afleveres til de kapverdiske myndigheder.

Betingelserne for hans ombordtagning fastlægges af rederen eller dennes agent og de kapverdiske myndigheder i fællesskab.

Observatøren tages om bord i den havn, som rederen har valgt, i begyndelsen af det første togt i Kap Verdes farvande efter meddelelsen af listen over udpegede fartøjer.

De berørte redere meddeler inden to uger med ti dages varsel, hvilken dato og i hvilken havn i Kap Verde observatørerne tages ombord.

Tages observatøren om bord i et fremmed land, afholder rederen hans rejseudgifter. Forlader et fartøj med en kapverdisk observatør om bord Kap Verdes fiskerizone, træffes der alle forholdsregler for at sikre, at observatøren vender tilbage til Kap Verde så hurtigt som muligt for rederens regning.

Er observatøren ikke på det aftalte sted på det aftalte tidspunkt fritages rederen efter 12 timer automatisk for forpligtelsen til at tage den pågældende observatør ombord.

Observatørens løn og sociale bidrag afholdes af Kap Verdes myndigheder.

8. Fiskerizoner

EF-fartøjer kan udøve fiskeri i følgende zoner:

- uden for 12 sømil fra basislinjerne for notfartøjer til tunfiskeri og langlinefartøjer med flydeline

- uden for 6 sømil fra basislinjerne for stangfiskerfartøjer til tunfiskeri

- uden for 6 sømil fra basislinjerne for langlinefartøjer med bundline

- fra basislinjerne for fiskeri efter levende agn.

9. Tilladte maskestørrelser

Mindstemaskestørrelsen for fangstposen (fuldt udstrakte masker) er som følger:

- 16 mm for fiskeri efter levende agn

Ved tunfiskeri gælder de internationale normer, som anbefales af ICCAT (Den internationale kommission for bevarelse af tunfiskebestanden i Atlanterhavet).

10. Ind- og udsejling af zonen, radiokommunikation

Senest tre timer efter hver indsejling i og udsejling af, samt hver uge under fiskeriet i Kap Verdes farvande skal fartøjerne direkte underrette Kap Verdes myndigheder om deres position og de ombordværende fangster, helst pr. telefax eller for fartøjer uden telefax over radioen.

Kap Verdes myndigheder meddeler faxnummer og radiofrekvens, når fiskerilicensen udstedes.

Kopi af faxmeddelelser eller registrering af radiomeddelelser opbevares af Kap Verdes myndigheder og rederne, indtil begge parter har godkendt den i punkt 2 omhandlede endelige opgørelse af afgifterne.

Antræffes et fartøj i færd med at fiske, uden at det har underrettet Kap Verdes myndigheder om sin tilstedeværelse, betragtes det som et fartøj uden licens.

11. Havnefaciliteter og indkøb af forsyninger og tjenesteydelser

Ved lige priser og lige kvalitet skal EF-fartøjerne så vidt muligt skaffe sig alle forsyninger og tjenesteydelser, der er nødvendige for deres aktiviteter, og som stilles til deres rådighed af Kap Verde.

12. Procedurer i tilfælde af opbringning og pålæggelse af sanktioner

1. Europa-Kommissionens delegation i Kap Verde underrettes inden for en frist på 48 timer om opbringning af ethvert fiskerfartøj, som fører en EF-medlemsstats flag, og som driver fiskeri i henhold til denne aftale, i Kap Verdes fiskerizone og om pålæggelse af sanktioner. Der skal inden 72 timer efter opbringningen indgives en kortfattet rapport om omstændighederne ved og årsagerne til opbringningen.

2. I tilfælde af opbringning afholdes der efter modtagelsen af ovennævnte oplysninger inden 24 timer et møde mellem Europa-Kommissionens delegation i Kap Verde, Kap Verdes fiskeriministerium og kontrolmyndighederne, eventuelt med deltagelse af en repræsentant for den pågældende medlemsstat, med henblik på udveksling af alle relevante dokumenter og oplysninger, der kan bidrage til at klarlægge sagens omstændigheder. Rederen eller dennes repræsentant underrettes om resultatet af dette møde samt om alle foranstaltninger, som opbringningen kan give anledning til.

Et fartøj, som opbringes som følge af en overtrædelse af fiskeribestemmelserne, frigives mod, at der stilles en garanti, hvis størrelse fastsættes under hensyntagen til de med opbringningen forbundne omkostninger samt størrelsen af de bøder og den erstatning, som de, der er ansvarlige for overtrædelsen, kan pådrage sig.

Tillæg 1 FISKERIMINISTERIET

Ansøgning om licens for udenlandske industrifiskerfartøjer:

1. Rederens navn:

2. Rederens adresse:

3. Navnet på rederens repræsentant eller lokale stedfortræder:

4. Adresse for rederens repræsentant eller lokale stedfortræder:

5. Førerens navn:

6. Fartøjets navn:

7. Registreringsnummer:

8. Byggeår og -sted:

9. Nationalitet:

10. Registreringshavn:

11. Hjemhavn:

12. Fartøjets længde overalt:

13. Fartøjets bredde:

14. Bruttoregistertonnage:

15. Nettoregistertonnage:

16. Lastrumskapacitet:

17. Køle- og frysekapacitet:

18. Motortype og -effekt:

19. Fiskeredskaber:

20. Besætning:

21. Kommunikationssystem:

22. Kaldesignal:

23. Pejlingssignaler:

24. Fiskeritype:

25. Fangstlandingssted:

26. Fiskerizoner:

27. Fiskearter:

28. Gyldighedsperiode:

29. Særlige betingelser:

30. Ansøgerens øvrige aktiviteter i Kap Verde:

Udtalelse fra generaldirektoratet for fiskeri:

Bemærkninger fra Ministeriet for Fiskeri, Landbrug og Landdistrikter:

Tillæg 2

>TABELPOSITION>

Tillæg 3

OPLYSNINGER OM FANGSTER VED INDUSTRIFISKERI

1. Fartøjets navn og registreringsnummer:

2. Nationalitet:

3. Fartøjstype:

(fersk fangst, tunfiskeri osv.)

4. Førerens eller ejerens navn:

5. Fiskerilicens udstedt af:

Gyldighedsperiode:

6. Anvendte fiskeredskaber:

7. Dato for udsejling af havnen:

Dato for indsejling:

8. Træk:

Dato Fiskerizone Arter Ton

Landingshavn

Undertegnede ..... fører eller ejer af ovennævnte fartøj eller dennes repræsentant bekræfter, at ovennævnte oplysninger er i overensstemmelse med sandheden, hvilket bevidnes af regeringens observatør.

Ovenstående bevidnes af regeringens observatør Føreren eller ejeren (underskrift).

BILAG

i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og Republikken Kap Verde om fiskeri ud for Kap Verde for perioden fra 1. juli 2001 til 30. juni 2004

A. Brev fra Kap Verdes regering

Hr.

Under henvisning til protokollen om fastsættelse for perioden 1. juli 2001til 30.. juni 2004 af fiskerimulighederne og den finansielle modydelse, der blev paraferet den 7. juni 2001, skal jeg herved meddele Dem, at Kap Verdes regering er rede til at anvende denne protokol midlertidigt fra den 1. juli 2001, indtil den træder i kraft i medfør af artikel 7, hvis Det Europæiske Fællesskab er rede til at gøre det samme.

Det er i så tilfælde en forudsætning, at første rate af den finansielle godtgørelse, der er fastsat i protokollens artikel 2, indbetales inden den 31. januar 2002.

Jeg ville være Dem taknemmelig, hvis De over for mig vil bekræfte, at Det Europæiske Fællesskab er indforstået med ovennævnte midlertidige anvendelse.

Med venlig hilsen

På vegne af Kap Verdes regering

B. Brev fra Det Europæiske Fællesskab

Hr.

Jeg skal hermed anerkende modtagelsen af Deres brev af dags dato med følgende ordlyd:

"Under henvisning til protokollen om fastsættelse for perioden 1. juli 2001til 30.. juni 2004 af fiskerimulighederne og den finansielle modydelse, der blev paraferet den 7. juni 2001, skal jeg herved meddele Dem, at Kap Verdes regering er rede til at anvende denne protokol midlertidigt fra den 1. juli 2001, indtil den træder i kraft i medfør af artikel 7, hvis Det Europæiske Fællesskab er rede til at gøre det samme.

Det er i så tilfælde en forudsætning, at første rate af den finansielle godtgørelse, der er fastsat i protokollens artikel 2, indbetales inden den 31. januar 2002."

Jeg skal herved bekræfte, at Det Europæiske Fællesskab er indforstået med ovennævnte midlertidige anvendelse.

Med venlig hilsen

På vegne af Rådet for Den Europæiske Union